  Майя Бывальцева Вуоно шутэтскон нуналъёсы, 18-19 куартолэзе, Удмуртиын кынтоз шуыса чаклало. Со сярысь ивортодэтъя «Удмуртия» агентстволы улосвыл Гидрометцентрысь куазез эскерись Артём Гоголев вераз. Кӧснуналэ, 18-тӥ куартолэзе, элькунлэн уйпалаз кынтыны быгатоз. Уйин шорлыдын +1…+6 градус луоз. 19-тӥ куартолэзе потон уе быдэс элькунлэн интывылаз кынтоз шуыса бадӟым луонлык вань. Музъемлэн улӥ сӥосаз шӧдскымон кынмалоз Артём Гоголев, Удмурт гидрометцентрысь куазез эскерисьМатысь нуналъёсы куазез эскерисьёс кужмо циклонэз возьмало, соин валче температура зол вошъяськоз. Элькунлэн бадӟым люкетаз зороз но гудыръялоз. 16-тӥ куартолэзе нуназе лымшорын +23 градусозь луоз, нош уйпалан +13…+18 градус гинэ Артём Гоголев, Удмурт гидрометцентрысь куазез эскерисьКуазез эскерисьёслэн верамзыя, пӧсь вакыт йылпумъяськиз. Таӵе кезьыт нуналъёс вакчи дырлы гинэ ӧвӧл. Омыр уйпалась лымшоре мынэ. Шӧдскымон шуныт матысь дыре уз вуы, жаляса верано Артём Гоголев, Удмурт гидрометцентрысь куазез эскерисьТодэ вайытом, 13-тӥ куартолэзе Удмуртиысь та дырлы тупасьтэм пӧсь куазь вал.  Тегъёс: Гидрометцентр Удмуртия куазь инкуазь  